joelniklaus/EU_Wikipedias huggingface dataset:
Lietuvos ir Sudano santykiai

Lietuvos ir Sudano santykiai – dvišaliai tarptautiniai santykiai tarp Lietuvos ir Sudano.

Diplomatiniai santykiai užmegzti 2017 m. birželio 21 d.

Lietuvoje 2022 m. pradžioje gyveno šeši Sudano piliečiai.

Abi šalys yra Jungtinių Tautų narės. Santykiai vystomi daugiausiai daugiašaliu formatu – Lietuva yra akreditavusi savo ambasadorių Arabų Šalių Lygai, kurios narys yra Sudanas.

Santykių istorija

Ryšiai iki 2017 m. 
Juozapas Senkovskis buvo vienas pirmųjų Sudane apsilankiusių lietuvių, tai padaręs 1820–1822 m. vykusios ekspedicijos metu.

Yra duomenų, kad SSRS vykdytos Lietuvos okupacijos metais Sudanas palaikė ryšius su Lietuvos diplomatinėmis atstovybėmis.

2010 m. gruodžio 8 d. Seimo užsienio reikalų komitetas pritarė diplomatinių santykių užmezgimui su Sudanu, nors santykiai užmegzti gerokai vėliau – Diplomatinių santykių užmezgimas: 2017 m. birželio 21 d.

Ryšiai po diplomatinių santykių užmezgimo 
Bendradarbiavimas šiek tiek išaugo po ilgamečio prezidento Omaro al-Baširo pasitraukimo iš valdžios 2019 m. balandį. Vyrauja daugiašalis bendradarbiavimas.

2020 m. birželio 25 d. Lietuvos užsienio reikalų ministerijos politikos direktorė Raimonda Murmokaitė dalyvaudama tarptautinėje Vokietijos, Europos Sąjungos ir Jungtinių Tautų (JT) surengtoje Partnerystės su Sudanu vaizdo konferencijoje, paskelbė apie Lietuvos sprendimą šiai šaliai skirti 25 tūkst. eurų humanitarinei pagalbai, paramą pervedant į JT Pasaulio maisto programą.

2021 m. Sudane įvykus kariniam perversmui Lietuva per Lietuvos nuolatinį atstovą prie JT biuro ir kitų tarptautinių organizacijų pareiškė: „Raginame Sudano vyriausybę siekti taikaus šalies sugrįžimo prie civilių valdymo ir nubausti asmenis, atsakingus už žmogaus teisių pažeidimus“.

Ekonominiai santykiai 
2018 m. duomenimis, prekybos apyvarta tarp Lietuvos ir Sudano siekė 735,3 tūkst. eurų.

Prekybos balanse dominuoja eksportas iš Lietuvos į Sudaną.

 Eksportas sudaro 698,5 tūkst. eurų.
 Importas sudaro 36,8 tūkst. eurų.

Sudane registrų kūrimo misiją įgyvendino statybos įmonė iš Lietuvos UAB RND.

Pilietiniai mainai

Ambasadorių sąrašas 
Šalys nėra viena kitai akreditavusi ambasadorių.

Šaltiniai

Literatūra

Nuorodos 
 Sudanas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)

Lietuvos diplomatiniai santykiai
Sudanas
Lusailo tarptautinė trasa

Lusailo tarptautinė trasa (ar. حلبة لوسيل الدولية) – lenktynių trasa, esanti Kataro Lusailo mieste. Trasa buvo pastatyta per mažiau nei metus ruošiantis 2004 m. Moto GP lenktynėms.

2007 m. trasoje įrengtas apšvietimas, leidžiantis rengti lenktynes tamsiu paros metu.

Nuo 2009 iki 2017 m. skirtingu metu trasoje vyko GP2 Azijos serijos, Pasaulio Superbike čempionato, Pasaulio kėbulinių automobilių čempionato lenktynės.

2021 m. šioje trasoje vyko Formulės 1 lenktynės. Šias lenktynes laimėjo Lewis Hamilton. Tai buvo 30-oji trasa, kurioje pergalę šventė britas.

Formulės 1 lenktynės

Šaltiniai

Nuorodos 
 Oficiali svetainė

Formulės 1 trasos
Kataro sportas
Kušlėnai (Smurgainys)

Kušlėnai – agromiestelis šiaurės vakarų Baltarusijoje, 13 km į vakarus nuo Smurgainių.

Istorija 

XIX a. kaimas priklausė Smurgainių valsčiui, čia buvo valsčiaus seniūnija, cerkvė, keli palivarkai.

Šaltiniai 

Smurgainių rajono gyvenvietės
Baltarusijos agromiesteliai
Masiūnai

Masiūnai – kaimas šiaurės vakarų Baltarusijoje, 5 km į šiaurės rytus nuo Kauleliškių, prie pat sienos su Lietuva.

Istorija 

XIX a. kaimas priklausė Dieveniškių valsčiui, čia buvo 6 kiemai.

Šaltiniai 

Varanavo rajono gyvenvietės
Pijus Petkevičius

Pijus Petkevičius (g. 1999 m. gegužės 17 d.) – Lietuvos futbolininkas, vartininkas.

Karjera 
Nuo 2014 m. atstovavo tuometinio Vilniaus FM jaunimo ekipoms. 

Nuo 2015 m. rudens – „Žalgirio“ FM. Nuo 2016 m. rungtyniavo Pirmoje lygoje, atstovaudamas Žalgiris B.

Nuo 2017 m. registruotas A lygos rungtynėms, tačiau „Žalgirio“ klube rungtyniavo dublerių ekipoje.

2017 m. pagrindinės komandos sudėtyje pasirodė vos vieneriose rungtynėse. Debiutas įvyko 2017 m. balandžio 12 d. rungynėse prieš FC Stumbras. Startinėje sudėtyje rungtynes pradėjo Saulius Klevinskas, tačiau 70 minutę po keitimo į aikštę žengė P. Petkevičius. Tuo metu rezultatu 2:0 pirmavo žalgiriečiai.   75 minutę Levanas Mačarašvilis pelnė įvartį ir sumažino atsilikimą. Galutinė baigtis 3:1 vilniečių naudai.

2018 m. vartininkas ir toliau atstovavo „Žalgirio“ klubui, tačiau pagrindinėje ekipoje nesužaidė nei minutės. Rungtyniavo Žalgirio B ekipoje.

2020 m. rugpjūčio 8 d. sužaidė rungtynes atstovaudamas BFA B ekipai, kuri rungtyniavo Antroje lygoje Pietų zonoje.

Buvo išvykęs į JAV, kur studijavo ir atstovavo Praire Stars.

Gargždų „Banga“

2022 m. 
2022 m. liepos mėn. pranešta, kad žaidėjas tęs karjerą Gargždų „Bangoje“, kuri 2022 m. sezone rungtyniavo A lygoje.

2022 m. spalio 17 d. debiutavo pagrindinės ekipos sudėtyje A lygos rungtynėse prieš „Žalgirio“ klubą.

Statistika 
 A lygos ir Pirmos lygos statistika

Spalvų reikšmės: 
 Ekipa žaidė A lygoje;
 Pirmos lygos ekipa;

Pasiekimai 
 Futbolo klubas Banga

 asmeniniai

Šaltiniai

Nuorodos 
 alyga.lt svetainė
 fkbanga.lt
 SOCCERWAY
 SOFASCORE
 FLASHSCORE
 Transfermarkt
 lietuvosfutbolas.lt
 Globalsportsarchive

Lietuvos futbolininkai
Angelou

Angelou (tikras vardas Andželika Petrauskaitė) – Lietuvos atlikėja, dainų autorė.

Biografija 

Rašyti dainas pradėjo grįžus iš studijų užsienyje. Lietuvoje išpopuliarėjo su savo pirmąja lietuviška daina „A lyga“, kurią sukūrė su prodiuseriu Free Finga.

Diskografija

Albumai

Apdovanojimai

Šaltiniai

Nuorodos 
 Angelou Facebook puslapis
 Angelou Instagram puslapis

Lietuvos dainininkai
Lietuvos atlikėjai
Stasys Pupkis

Stasys Pupkis (1932 m. liepos 5 d. Kazlų Rūdoje – 1983 m. vasario 23 d., Kaune, palaidotas Romainių II kapinėse) – Lietuvos operos dainininkas, Kauno valstybinio muzikinio teatro solistas.

Biografija 
Stasio Pupkio tėtis, irgi Stasys Pupkis, dirbo Kaune Centriniame pašte ūkio dalies vedėju. Mama Adolfina buvo namų šeimininkė, o jau sovietmečiu dirbo Vilijampolės Vaikų namuose naktine aukle.

1952 m. Stasys Pupkis baigė Kauno Juozo Gruodžio muzikos mokyklą ir iš karto buvo pašauktas atlikti karinę prievolę į sovietinę armiją. Tarnavo jūrų laivyne Sevastopolyje. Po penkerių metų kariniame laivyne, 1957 m. grįžo į Kauną. Tais pačiais metais pradėjo dainuoti Kauno valstybiniame muzikiniame teatre ir po metų 1958 m. vedė Janiną Koveraitę. O dar po metų buvo priimtas į teatrą jau etatiniu solistu ir išdirbo teatre 25 m., t.y nuo 1957 m. iki 1982 m.

Vaidmenys 
1958 m. solistas debiutavo Imrės Kalmano operetėje „Monmartro žibuoklė“ sukurdamas Anri Bernje vaidmenį. Per darbo teatre laikotarpį solistas sukūrė įvairaus plano ir reikšmingumo vaidmenų. Solistui buvo artimas Genadijaus Bessmertino vaidmuo K. Listovo operetėje „Sevastopolio valsas“, pasatatyto 1962 m. Buvo praėję tik penki metai nuo sugrįžimo iš tarnybos sovietiniame laivyne būtent Sevastopolyje, gerai pažįstamas gyvenimas laive. Spektaklis teatro repertuare išbuvo ilgus metus. Kitas, labiau įsimintinas spektaklis 1964 m. pastatyta Imrės Kalmano operetė „Marica“. Čia Stasys Pupkis atliko jaunikio Župano vaidmenį. Pastatymas 1967 m. gruodžio mėnesį buvo rodytas šimtąjį kartą ir visus 100 Župano vaidmenyje pasirodė Stasys Pupkis.

Paskutinis vaidmuo buvo 1977 m. E. Ptičkino muzikinėje komedijoje „Bobų Maištas“.

1983 m. vasario mėnesį buvo užpultas ir sužalotas gatvėje. Kauno klinikose sprando srityje buvo rasta durtinė žaizda, konstatuotas kaklo stuburo smegenų sužalojimas. Sužalojimo pasėkoje 1983 m. vasario mėn. 23 d. Stasys Pupkis mirė.

Visuomeninė veikla 
Be teatro Stasys Pupkis dar dirbo Kauno milicijos valdybos klubo direktoriumi, o teatre buvo profsąjungos pirmininku.

Apdovanojimai 
 1965 07 12 - Kauno miesto LKP komiteto garbės raštas N426;
 1966 05 12 - Lietuvos kultūros ministerijos garbės raštas N2/72;
 1967 11 02 - Lietuvos kultūros ministerijos garbės raštas N2/200;
 1968 11 16 - Lietuvos viešosios apsaugos ministerijos garbės raštas N243/61.

Nuorodos 
Stasio Pupkio sukurtų vaidmenų sąrašas

Šaltiniai 

Lietuvos operos dainininkai
Lietuvos kultūros veikėjai
Kosmetikos gamyba

Kosmetikos gamyba - procesas apjungiantis veikliuosius ingridientus ir medžiagiagas siekant sukurti produktą žmogaus kūno išvaizdos (oda, plaukai, nagai) puoselėjimui ir esamos būklės pagerinimui. 

Kosmetikos rinka - viena didžiausių pramonės šakų pasaulyje. Pasaulinės kosmetikos ir kvepalų pramonės metinė apyvarta 2022m., pasieks beveik 280 milijardų eurų. Eurostaf duomenimis Europa yra pirmaujanti rinka, kurios vertė yra maždaug 150 mlrd. EUR.

Kosmetikos reglamentavimas  - verslo veiklą ir kosmetikos gamybą Lietuvoje ir europoje reglamentuoja EUROPOS PARLAMENTAS.

Kosmetikos asociacija - Lietuvos kosmetikos ir buitinės chemijos gamintojų asociacija LIKOCHEMA – tai organizacija, atstovaujanti kosmetikos sektoriaus interesams Lietuvoje. Asociacija vienija apie 30 kosmetikos ir buitinės chemijos įmonių. Asociacijos nariai – tai kosmetikos bei buitinės chemijos gaminių gamintojai ir platintojai, laboratorijos, pakuočių, žaliavų bei įrangos gamintojai. Asociacija rūpinasi kosmetikos sektoriaus konkurencingumu ir plėtra Lietuvoje, dalyvaudama visuomeniniame dialoge (teisėkūroje), atlikdama švietėjiškus ir sektorių integruojančius veiksmus.

Kosmetikos bandymai su gyvūnais ir Kosmetika be žiaurumo. Bandymai su gyvūnais buvo didžiulis ginčas kosmetikos pramonėje. Atliekami bandymai su gyvūnais apima Draize akių dirginimo testą, kai bandomosios cheminės medžiagos tepamos ant triušių akių ir paliekamos veikti keletą dienų, taip pat ir toksiškumo bandymai kurių metu žudavo 50 % bandomųjų gyvūnų. Dėl visuomenės pasipiktinimo, taip pat dėl ​​finansinių ir laiko sumetimų laikui bėgant kosmetikos gaminių bandymų su gyvūnais nuolat mažėjo, kol galiausiai įsigaliojo ES draudimas prekiauti kosmetikos gaminiais, kurie buvo išbandyti su gyvūnais, įsigaliojo 2013 m. Yra keletas šio įstatymo išimčių. Kosmetikos gaminių bandymų su gyvūnais duomenys gali būti naudojami, jei duomenys apie kosmetikos gaminyje naudojamą ingredientą buvo gauti atliekant ne kosmetikos gaminių bandymus. Antra, jei ES nepriklausančioje šalyje reikalaujama atlikti bandymus su gyvūnais ir kosmetikos gaminys buvo išbandytas toje šalyje, draudimas taip pat netaikomas. Kosmetikos bandymai su gyvūnais vis dar yra legalūs keliose šalyse, pavyzdžiui, JAV, Japonijoje, Rusijoje ir Kinijoje. 

Šaltinis: Kosmetikos gamyba
Ivenčiaus valsčius

Ivenčiaus valsčius (, ) – buvęs administracinis-teritorinis vienetas dabartinėje vakarų Baltarusijos teritorijoje. Centras – Ivenčius.

Istorija 

XX a. pradžioje valsčius buvo Rusijos imperijoje. 1926 m. valsčius priskirtas iš Stolpcų į Valažino apskritį.

Šaltiniai 

Minsko apskrities valsčiai
Stolpcų apskrities valsčiai
Valažino apskrities valsčiai
Minsko apskritis

Minsko apskritis () – buvęs teritorinis vienetas dabartinėje Baltarusijoje. Centras – Minskas. 1897 m. buvo 277,2 tūkst. gyventojų, 1913 m. apskrityje buvo 16 valsčių.

Istorija

Apskritis įkurta 1793 m. Rusijos imperijoje ir priklausė Minsko gubernijai. Po I pasaulinio karo priklausė Lenkijai.

Šaltiniai 

Minsko gubernijos apskritys
Peršojų valsčius

Peršojų valsčius (, ) – buvęs administracinis-teritorinis vienetas dabartinėje vakarų Baltarusijos teritorijoje. Centras – Peršojys.

Istorija 

XX a. pradžioje valsčius buvo Rusijos imperijoje. 1926 m. valsčius priskirtas iš Stolpcų į Valažino apskritį.

Šaltiniai 

Minsko apskrities valsčiai
Stolpcų apskrities valsčiai
Valažino apskrities valsčiai
Peršojys

Peršojys  – agromiestelis vidurio vakarų Baltarusijoje, 12 km į pietryčius nuo Valažino. Rajono centras.

Istorija 

Minimos nuo 1492 m., XVI a. įkurta katalikų parapija. XIX–XX a. buvo Peršojų valsčiaus centras.

Šaltiniai 

Baltarusijos agromiesteliai
Valažino rajono gyvenvietės
Užberžio valsčius

Užberžio valsčius () – buvęs administracinis-teritorinis vienetas dabartinėje vakarų Baltarusijos teritorijoje. Centras – Užberžis.

Istorija 

Valsčius įkurtas po I pasaulinio karo.

Šaltiniai 

Valažino apskrities valsčiai
Užberžis

Užberžis  – kaimas vidurio vakarų Baltarusijoje, 12 km į šiaurės vakarus nuo Valažino.

Istorija 

Minimas nuo XV a. XIX a. priklausė Harodzkų valsčiui, XX a. tarpukariu buvo Užberžio valsčiaus centras.

Šaltiniai 

Valažino rajono gyvenvietės
Volmos valsčius

Volmos valsčius (; iki I pasaulinio karo Senkaimio valsčius, ) – buvęs administracinis-teritorinis vienetas dabartinėje vakarų Baltarusijos teritorijoje. Centras – Volma (iki I pasaulinio karo Senkaimis).

Istorija 

XX a. pradžioje valsčius buvo Rusijos imperijoje ir vadinosi Senkaimio vardu. Po I pasaulinio karo centras perkeltas į Volmą, atitinkamai pervadintas ir valsčius.

Šaltiniai 

Minsko apskrities valsčiai
Stolpcų apskrities valsčiai
Valažino apskrities valsčiai
Volma (Dziaržynskas)

Volma – kaimas vidurio vakarų Baltarusijoje, 15 km į rytus nuo Ivenčiaus. Stovi Šv. Jono Krikštytojo bažnyčia, išlikusi XIX a. dvaro sodyba.

Istorija 

Minimas nuo XV a. XIX a. priklausė Rubeževičių valsčiui. XX a. tarpukariu buvo Volmos valsčiaus centras.

Šaltiniai 

Dziaržynsko rajono gyvenvietės
Senkaimis (Minskas)

Senkaimis – kaimas vidurio vakarų Baltarusijoje, 10 km į vakarus nuo Minsko. Yra cerkvė.

Istorija 

Minimas nuo XVI a. XIX–XX a. buvo Senkaimio valsčiaus centras.

Šaltiniai 

Minsko rajono gyvenvietės
Senkaimis (reikšmės)

Senkaimiu vadinamos gyvenvietės:

 Kėdainių rajone;
 Karaliaučiaus krašte;
 Minsko srityje.
Parodūnis

Parodūnis (arba Parodūnė) – kaimas Varanavo rajone (Gardino sritis, Baltarusija), 10 km į šiaurės vakarus nuo Rodūnios, prie Rodūnėlės upelio.

Istorija 

XIX a. seniūnijos centras Eišiškių valsčiuje, buvo dvaras ir palivarkas.

Šaltiniai 

Varanavo rajono gyvenvietės
Komptonas (Kalifornija)

Komptonas () – miestas pietinėje Los Andželo apygardos dalyje, Kalifornijoje, JAV, išsidėstęs į pietus nuo Los Andželo centro. Komptonas yra vienas seniausių apygardos miestų, 1888 m. gegužės 11 d. jis tapo aštuntuoju į Los Andželo apygardos sudėtį įtrauktu miestu. 2021 m. duomenimis, Komptone gyveno 93 584 žmonės. Dėl savo geografinės padėties Los Andželo apygardoje Komptonas žinomas kaip „centrinis miestas“. Komptone aukštas skurdo lygis, miesto daugumą sudaro darbininkija. Be to, Komptonas yra pagarsėjęs dėl didelio nusikalstamumo. Miestas taip pat žinomas dėl iš jo kilusių, visoje hiphopo istorijoje garsių reperių, pavyzdžiui, Eazy-E, Dr. Dre ir Kendrick Lamar.

Istorija 
Didžioji dalis šiuolaikinio miesto teritorijos buvo atrasta ispanų ir jiems priklausė. 1784 m. Ispanijos Karalystė suteikė Chuanui Chosė Domingesui (Juan José Dominguez), buvusiam ispanų kariui, apie 300 km² plotą Los Andželo apygardos pietvakariuose.

Po 1846–1848 m. Meksikos ir Amerikos karo ši teritorija buvo perduota Jungtinėms Amerikos Valstijoms. 1866 m. gruodį du amerikiečiai, Fransis Templas (Francis Temple) ir Fyldingas Gibsonas (Fielding Gibson), gavo nuosavybės teisę į maždaug 18,6 km² žemės sklypą. 1867 m. gruodį grupė naujakurių, vadovaujamų Grifito Komptono (Griffith Compton) ir Viljamo Mortono (William Morton), įkūrė bendruomenę ant Los Andželo upės krantų. Pradžioje žemės savininko garbei gyvenvietė buvo vadinama Gibsonviliu, bet netrukus buvo pervadinta į Komptonvilį, o 1869 m. – į Komptoną, kad būtų išvengta painiavos su to paties pavadinimo miestu, esančiu į šiaurę nuo Sakramento. 1888 m. gegužės 11 d. Komptono gyvenvietė gavo miesto statusą.

XX a. antroje pusėje kelis dešimtmečius mieste vyravo aukštas nusikalstamumo lygis, dažnai kildavo kruvinų gaujų susirėmimų. 1988 m. hiphopo grupė N.W.A. savo albume „Straight Outta Compton“ atkreipė visuomenės dėmesį į mieste tarpstantį beribį nusikalstamumą.

Išnašos 

Kalifornijos miestai